遊戲同動漫嘅主角多數都會喺佢哋旅程開始嗰陣撞到研究寵物小精靈嘅博士。呢啲博士會送一樣叫做「精靈圖鑑」（日文：ポケモンずかん；發音：Pokemon zukan）嘅架生畀主角。呢件架生會自動咁紀錄個主角撞過同捉過嘅精靈，重會話畀主角知呢啲品種嘅習性同出沒地點之類嘅資料，係對訓練員嚟講好重要嘅工具。